ZMLUVA O DIELO č. ......../2022

**uzatvorená v zmysle § 536 a nasl. zák. č. 513/1991 Zb. Obchodný zákonník,**

**v znení neskorších predpisov (ďalej len „zmluva“)**

**čl. I. ZMLUVNÉ STRANY**

**1. ZHOTOVITEĽ:**

So sídlom :

V zastúpení :

IČO :

DIČ:

IČ DPH :

IBAN :

BIC/SWIFT :

Zapísaný v:

**(ďalej len „zhotoviteľ“ )**

**2. OBJEDNÁVATEĽ: Univerzitná nemocnica L. Pasteura Košice**

So sídlom : Rastislavova 43, 041 90 Košice, SR

V zastúpení : MUDr. Ľuboslav Beňa PhD. MPH, - riaditeľ

IČO : 00 606 707

DIČ: 2021141969

IČ DPH : SK2021141969

IBAN : SK06 8180 0000 0070 0028 0550

BIC/SWIFT : SPSRSKBA

Štátna príspevková organizácia zriadená Zriaďovacou listinou MZ SR č. 1842/1990 – A/I – 2 zo dňa 18.12.1990

**(ďalej len „objednávateľ“)**

**čl. II . ÚVODNÉ USTANOVENIA**

1. Objednávateľ ako verejný obstarávateľ v rámci plnenia svojich úloh obstaráva dodanie tovaru, uskutočnenie stavebných prác a poskytnutie služby postupom stanoveným zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov (ďalej len „**zák. č. 343/2015 Z. z.“).**

2. Zhotoviteľ prehlasuje, že je oprávnený na vykonávanie činnosti podľa tejto zmluvy, dielo vykoná osobne, vo vlastnom mene, na vlastnú zodpovednosť a vlastné náklady za podmienok dohodnutých

v  tejto zmluve.

3. Túto zmluvu uzatvára objednávateľ so zhotoviteľom ako úspešným uchádzačom zadávanej podlimitnej zákazky bez využitia elektronického trhoviska podľa § 112 - § 114a zákona č. 343/2015 Z. z. realizovanej prostredníctvom systému na elektrické verejné obstarávanie JOSEPHINE (ďalej len „systém JOSEPHINE“) na predmet zákazky: “ **Sanácia priestorov po požiari v objekte Urgentného príjmu“ .**

4. Zhotoviteľ sa zaväzuje rešpektovať všetky špecifiká pri vykonávaní diela vyplývajúce z činnosti objednávateľa, ktorý je poskytovateľom zdravotnej starostlivosti a ktoré súvisia s miestom plnenia zmluvy t.j. v areáli ústavného zdravotníckeho zariadenia. Zhotoviteľ berie na vedomie, že dielo nebude vykonávať pri celkovom zastavení prevádzky na pracovisku, kde sa stavenisko (čl. IV. bod 2 tejto zmluvy) nachádza, bez obmedzenia prevádzky všetkých vedľajších pracovísk a zaväzuje sa dielo, ako aj jednotlivé činnosti pri vykonávaní diela (napr. búracie práce, dovoz a presun materiálu a zariadení na stavenisko, i v rámci staveniska) realizovať tak, aby nedochádzalo k obmedzeniu prevádzky pracovísk objednávateľa. V prípade nevyhnutnej potreby je zhotoviteľ povinný sa vopred dohodnúť s objednávateľom na prevádzkových opatreniach.

 **čl. III . PREDMET ZMLUVY**

1. Predmetom tejto zmluvy je záväzok zhotoviteľa vykonať pre objednávateľa dielo **–** Sanáciu priestorov po požiari v objekte Urgentného príjmu v areáli Rastislavova 43,041 90 Košice v rozsahu a podľa projektovej dokumentácie vypracovanej akademickým architektom Štefanom Mitrom, DESIGN PO s.r.o., Okružná 36, a projektantom Ing. Dušanom Cákocim, Ing. Andreou Cákociovou, reg. č. 4923\*SP\*11 (ďalej len **„dielo“, „projektová dokumentácia“)** a záväzok objednávateľa poskytnúť zhotoviteľovi nevyhnutnú súčinnosť pri vykonávaní diela, riadne zhotovené dielo prevziať a zaplatiť zhotoviteľovi za zhotovenie diela cenu uvedenú v čl. VI. tejto zmluvy.

2. **Rozsah vykonania diela**: Stavebné úpravy podľa architektonicko - stavebného riešenia vrátane statiky, rozvodov elektroinštalácie, slaboprúdu, zdravotechniky, vzduchotechniky, ústredného vykurovania, požiarnej ochrany , účelom ktorého je uvedenie poškodenej časti do pôvodného stavu na pracovisku Urgentného príjmu, II. NP ( priestor oddelenia lôžkovej časti a časti spoločných komunikačných priestorov v areáli Univerzitnej nemocnice L. Pasteura Košice, Rastislavova 43, Košice, parcela č.: 1888/42, katastrálne územie Košice – JUH. Bližšie je rozsah vykonania diela špecifikovaný v projektovej dokumentácií 5347/2021, ktorá je **prílohou č. 1 tejto zmluvy.** Objednávateľ je oprávnený určiť farby malieb a náterov.

3. Dielo je verejnou prácou v zmysle zák. č. 254/1998 Z. z. o verejných prácach, v znení neskorších predpisov.

4. Popis použitého materiálu a zariadení, ktorý uviedol zhotoviteľ v cenovej ponuke je pre zhotoviteľa záväzný.

**čl. IV. ČAS A MIESTO PLNENIA**

1. Zhotoviteľ je povinný dielo podľa čl. III. tejto zmluvy riadne vykonať a odovzdať objednávateľovi v lehote do **8 kalendárnych mesiacov** odo dňa prevzatia staveniska. Zhotoviteľ je povinný prevziať od objednávateľa stavenisko do 7 pracovných dní odo dňa prevzatia písomnej výzvy objednávateľa na prevzatie staveniska.Písomnú výzvu na prevzatie staveniska je objednávateľ povinný preukázateľne doručiť zhotoviteľovi najneskôr do 7 pracovných dní odo dňa platnosti tejto zmluvy na adresu zhotoviteľa uvedenú v čl. I. bod 1 tejto zmluvy.
2. Zhotoviteľ je povinný dielo podľa tejto zmluvy vykonať v objekte II. NP pracoviska Urgentného príjmu v areáli Rastislavova 43, Košice (ďalej len **„miesto plnenia“ alebo „stavenisko“).**
3. Ak zhotoviteľ vykoná dielo pred dohodnutým termínom plnenia ( bod 1. tohto článku) objednávateľ sa zaväzuje riadne vykonané dielo prevziať pred dohodnutým termínom plnenia.

**čl. V. PRÁVA A POVINNOSTI ZMLUVNÝCH STRÁN, SPÔSOB PLNENIA,**

**ODOVZDANIE A PREVZATIE DIELA**

1. Zhotoviteľ sa zaväzuje dielo podľa tejto zmluvy vykonať osobne na vlastné náklady, ak sa zmluvné strany nedohodli podľa tejto zmluvy inak, s odbornou starostlivosťou, v súlade s príslušnými technickými normami a požiadavkami objednávateľa.
2. Zhotoviteľ je povinný najneskôr **do 7 dní odo dňa platnosti tejto zmluvy** predložiť objednávateľovi :

a/časový harmonogram zhotovenia diela vypracovaný v súlade s požiadavkami a podmienkami určenými objednávateľom. Zhotoviteľ je povinný upraviť alebo zmeniť časový harmonogram, ak o to objednávateľ požiada z vážnych prevádzkových dôvodov;

 b/ kópiu dokladov o odbornej spôsobilosti stavbyvedúceho, pracovnú zmluvu uzatvorenú medzi stavbyvedúcim a zhotoviteľom a referencie o riadení stavieb v zdravotníckych zariadeniach za posledné 3 roky;

 c/ doklad preukazujúci existenciu požadovaného poistenia podľa čl. X. bod 4. tejto zmluvy alebo kópie poistných zmlúv;

 d/ plán bezpečnosti a ochrany zdravia pri práci;

 e/ zoznam subdodávateľov s presným určením druhu a rozsahu subdodávky;

 f/ zoznam osôb/zamestnancov zhotoviteľa, vrátane stavbyvedúceho, ktorí budú dielo realizovať a súpis dopravných prostriedkov (vozidiel, mechanizmov) s uvedením EVČ, ktoré bude zhotoviteľ používať pre vykonanie diela ( vjazd do areálu pracovísk objednávateľa);

 g/ skúšobný a kontrolný plán;

 h/ vzorky materiálov, ktoré majú byť použité na vykonanie diela, ak sa s objednávateľom nedohodne inak.

1. Objednávateľ je povinný pripraviť miesto plnenia (jednotlivé miestnosti objektu) na vykonanie diela, umožniť prístup zhotoviteľovi ( zamestnancom a vozidlám) na miesto plnenia a zabezpečiť prívod vody, elektrického prúdu s napätím 230 V a 400 V. Zhotoviteľ nebude v omeškaní zo zhotovením diela v prípade, ak mu objednávateľ neposkytne potrebnú súčinnosť podľa tohto bodu riadne a včas, ak o to zhotoviteľ požiada.
2. Objednávateľ najneskôr pri prevzatí staveniska určí zhotoviteľovi miesto kde môže umiestniť prenosné stavebné kontajnery určené na uskladnenie materiálu a prevádzkové potreby zhotoviteľa (zamestnancov zhotoviteľa). Zhotoviteľ zodpovedá za uskladnenie materiálu a jeho bezpečnosť, ako aj za bezpečnosť určených prevádzkových priestorov, vrátane staveniska.
3. Zhotoviteľ je povinný viesť odo dňa začatia prác stavebný denník, do ktorého je povinný zaznamenávať údaje o časovom postupe prác a všetky skutočnosti dôležité pre plnenie tejto zmluvy. Stavebný denník sa musí nachádzať u stavbyvedúceho na stavenisku a musí byť na požiadanie predložený objednávateľovi. Povinnosť viesť stavebný denník končí odovzdaním a prevzatím diela.
4. Zápisy do stavebného denníka môžu vykonávať oprávnené osoby zhotoviteľa a objednávateľa, projektant, poverení zástupcovia orgánov štátnej správy a stavbyvedúci (čl. X. bod 2 a 3).
5. Zhotoviteľ je povinný po prevzatí staveniska zabezpečiť na vlastné náklady dopravu všetkých materiálov a zariadení na stavenisko.
6. Objednávateľ je oprávnený kontrolovať vykonávanie diela. Ak Objednávateľ zistí, že Zhotoviteľ vykonáva dielo v rozpore s právnymi predpismi,  projektovou dokumentáciou, pokynmi alebo  touto zmluvou, Objednávateľ je oprávnený požadovať, aby Zhotoviteľ odstránil vady vzniknuté vadným vykonávaním diela na vlastné náklady a dielo vykonal riadnym spôsobom. Vykonanie každej kontroly je objednávateľ povinný zapísať do stavebného denníka.
7. Ak Zhotoviteľ zistí pri vykonávaní diela prekážky týkajúce sa miesta plnenia a tieto prekážky znemožňujú vykonanie diela dohodnutým spôsobom, je Zhotoviteľ povinný oznámiť to bez zbytočného odkladu Objednávateľovi.
8. Zmluvné strany sa dohodli, že zhotoviteľ odovzdá objednávateľovi **dielo naraz ako celok**.
9. Zhotoviteľ sa zaväzuje dielo ako celok odovzdať objednávateľovi v lehote podľa čl. IV. bod 1 tejto zmluvy, písomne oznámiť objednávateľovi pripravenosť diela ako celku na odovzdanie a termín odovzdania diela oznámiť najmenej 3 pracovné dni vopred v mieste plnenia, o čom vykoná aj zápis do stavebného denníka.
10. Zhotoviteľ je povinný pred odovzdaním diela objednávateľovi zaškoliť určených zamestnancov objednávateľa na servis a údržbu technických, technologických a energetických zariadení, ak sú súčasťou diela.
11. Zhotoviteľ je povinný stavebný denník odovzdať objednávateľovi v rámci preberacieho konania, vrátane všetkých zápisov o vykonaných kontrolách a skúškach podľa Skúšobného a kontrolného plánu, osvedčení a prehlásení o použitých výrobkoch a materiáloch.
12. O odovzdaní a prevzatí diela ako celku spíšu zmluvné strany Preberací protokol o odovzdaní a prevzatí diela v zmysle vyhl. č. 83/2008 Z. z. (ďalej len **„Protokol**“). Spolu s odovzdaním diela ako celku je zhotoviteľ povinný odovzdať objednávateľovi aj stavenisko a všetky vyhradené priestory, ktoré je povinný vypratať, zabezpečiť odvoz odpadu, materiálu a uviesť ich do pôvodného stavu.
13. Objednávateľ sa zaväzuje riadne ukončené dielo ako celok bez vád prevziať v termíne oznámenom zhotoviteľom podľa bodu 11. tohto článku.
14. Nebezpečenstvo škody prechádza na objednávateľa dňom prevzatia a odovzdania diela podľa bodu 14. a 18. tohto článku.
15. V prípade, že pri odovzdávaní a preberaní diela budú zistené vady diela, zmluvné strany sa dohodnú na termíne ich odstránenia, ktorý môže byť najviac 5 pracovných dní, a na  termíne opakovaného odovzdania a prevzatia diela. Zistené vady diela, ako aj spôsob a termín ich odstránenia zapíše zhotoviteľ do  stavebného denníka. Ak má dielo vady je objednávateľ oprávnený odmietnuť prevzatie diela.
16. Dielo ako celok sa považuje za splnené po jeho riadnom vykonaní v súlade s projektovou dokumentáciou ( čl. III. bod 1 tejto zmluvy), po odovzdaní všetkých dokladov podľa bodu 13. tohto článku, zaškolení na servis a údržbu technických, technologických a energetických zariadení, ktoré sú súčasťou diela (podľa bodu 12. tohto článku) a prevzatí a odovzdaním diela potvrdenom podpísaním Protokolu, odovzdaním staveniska a vyhradených priestorov (bod 14. tohto článku) oboma zmluvnými stranami a stavebným dozorom.
17. Zhotoviteľ zodpovedá za čistotu a poriadok pracoviska, ktoré je miestom plnenia (stavenisko), priestorov vyhradených podľa čl. V. bod 4. tejto zmluvy, ako aj prístupových ciest v areáli pracovísk objednávateľa (Rastislavova 43, Košice) používaných zhotoviteľom na vykonanie diela. Zhotoviteľ je povinný denne upratať stavenisko, prístupové cesty a vyhradené priestory. Zhotoviteľ je povinný priebežne počas vykonávania diela  odvážať na vlastné náklady nečistoty a odpad, ktoré vzniknú pri realizácií diela a zabezpečiť jeho ukladanie a zneškodňovanie v súlade s príslušnými právnymi predpismi. Zhotoviteľ je pri nakladaní s odpadom povinný v celom rozsahu plniť povinnosti vyplývajúce pre pôvodcu odpadu v súlade so zákonom č. 223/2001 Z. z. o odpadoch a o doplnení niektorých zákonov a je povinný Objednávateľovi odovzdať doklady o uložení/ likvidácii odpadu zo stavebnej činnosti na predmetnom diele.
18. Zhotoviteľ je povinný udržiavať používané vozidlá a mechanizmy, ktoré používa pri vykonávaní diela v takom technickom stave, aby nedochádzalo k úniku ropných látok alebo iných nebezpečných látok, vrátane emisií.
19. Zhotoviteľ je povinný vo vzťahu k svojim zamestnancom a tretím osobám, ktorými zabezpečuje plnenie tejto zmluvy dodržiavať pracovnoprávne predpisy, predpisy z oblasti bezpečnosti a ochrany zdravia pri práci a v oblasti sociálneho zabezpečenia a to počas celej doby platnosti tejto zmluvy.
20. V prípade, ak bola pri realizácii diela vykonaná zmena, o ktorej zhotoviteľ vopred riadne oboznámil objednávateľa a objednávateľ túto zmenu odsúhlasil, je zhotoviteľ povinný po vykonaní diela odovzdať projektovú dokumentáciu s označením všetkých zmien, ktoré boli vykonané v priebehu realizácie diela.

**čl. VI. CENA A PLATOBNÉ PODMIENKY**

1. Zmluvné strany sa dohodli na cene za vykonanie diela v rozsahu podľa čl. III bod 1 tejto zmluvy, v zmysle zák. č. 18/1996 Z z. o cenách, v znení neskorších predpisov a vykonávacích predpisov, vo výške spolu bez DPH. K uvedenej cene sa pripočíta DPH vo výške podľa platných právnych predpisov.

**Cena diela: ..................... eur bez DPH**

**DPH 20% : ....................... eur**

**CENA DIELA CELKOM S DPH: .................................eur s DPH**

**slovom : ........................................................................eur**

 Uvedená cena diela bez DPH je konečná a záväzná pri nezmenenom rozsahu pre obe zmluvné strany. Podrobný položkovitý rozpočet ceny diela, s uvedením jednotkových cien jednotlivých položiek  bez DPH , mernej jednotky, množstva celkom, ceny diela celkom  bez DPH a s DPH je prílohou č. 2 tejto zmluvy.

1. Objednávateľ sa zaväzuje cenu za dielo podľa bodu 1. tohto článku uhradiť bezhotovostným bankovým prevodom na účet zhotoviteľa a to na základe faktúry vystavenej zhotoviteľom po prevzatí diela ako celku podľa čl. V. bod 18. tejto zmluvy. Zhotoviteľ je oprávnený vystaviť faktúru za vykonanie diela po jeho riadnom odovzdaní avšak najneskôr do piateho pracovného dňa v mesiaci nasledujúcom po dni odovzdania diela. Zhotoviteľ je povinný doručiť objednávateľovi faktúru v písomnej listinnej forme v  troch vyhotoveniach, pričom faktúra okrem zákonných náležitosti musí obsahovať aj presné označenie diela**:“ Sanácia priestorov po požiari v objekte Urgentného príjmu “ .** Zhotoviteľ je povinný, v prípade že o to objednávateľ požiada, vystaviť faktúru podľa pokynov objednávateľa s prihliadnutím na zdroje financovania diela (štátne kapitálové výdavky, vlastné zdroje).
2. Lehota splatnosti faktúry je do 60 kalendárnych dní od dňa jej doručenia objednávateľovi.
3. Prílohou faktúry musí byť zmluvnými stranami podpísaný Protokol a súpis vykonaných prác potvrdený oboma zmluvnými stranami a stavebným dozorom.
4. V prípade, že faktúra nebude obsahovať náležitosti stanovené zákonom a touto zmluvou alebo bude obsahovať nesprávne údaje, je objednávateľ oprávnený faktúru vrátiť na prepracovanie/ doplnenie zhotoviteľovi, pričom sa doba splatnosti počíta až od doručenia opravenej faktúry.
5. Objednávateľ je oprávnený, v súlade s § 12 ods. 1 pís. b/ bod 3 zák. č. 254/1998 Z. z. zadržať Zhotoviteľovi 10 % z ceny diela (cena bez DPH) podľa čl. VI. bod 1 tejto zmluvy až do odstránenia všetkých vád a nedorobkov zistených pri odovzdávaní a preberaní diela.
6. Dohodnutú cenu predmetu zmluvy je možné počas platnosti tejto zmluvy meniť len za predpokladu, že došlo k legislatívnym zmenám, ktoré v čase spracovania ponuky nebolo možné predpokladať.
7. Zmluvné strany sa dohodli, že zmena ceny diela uvedená v čl. VI. bod 1. a Prílohe č. 2, v prípade zvýšenia nákladov zhotoviteľa z dôvodov vyplývajúcich **z legislatívnych zmien** (napr. zvýšenie povinných zákonných príplatkov - za nočnú prácu, prácu nadčas, zvýšenie príspevku na stravovanie, zavedenie povinných príspevkov na iné zamestnanecké benefity a pod) vyžaduje formu dodatku k tejto zmluve, pričom zmena ceny platí dňom účinnosti legislatívnej zmeny. Zhotoviteľ je povinný v zmysle vyššie uvedeného bezodkladne predložiť objednávateľovi podrobnú kalkuláciu svojich nákladov, ktorou preukáže zvýšenie ceny plnenia v zmysle legislatívnej zmeny. Kalkulácia bude prílohou dodatku k tejto zmluve. V prípade, že zhotoviteľ nepredloží objednávateľovi návrh dodatku s kalkuláciou zvýšenej ceny v dôsledku legislatívnej zmeny do 30 kalendárnych dní odo dňa účinnosti legislatívnej zmeny, platí, že zhotoviteľ nepožaduje zmenu ceny v nadväznosti na legislatívnu zmenu.

**čl. VII. ZODPOVEDNOSŤ ZA VADY**

1. Zhotoviteľ zodpovedá za to, že dielo bude mať v čase jeho odovzdania a prevzatia všetky zmluvne dohodnuté vlastnosti a že nemá vady, ktoré by znižovali hodnotu alebo schopnosť jeho využitia na určený účel.
2. Zhotoviteľ zodpovedá za vady, ktoré má dielo v čase jeho odovzdania.
3. Zhotoviteľ poskytuje na dielo ako celok záruku 5 rokov na plnú funkčnosť a na fyzikálne vlastnosti diela a zaväzuje sa, že dielo bude počas záručnej doby mať vlastnosti obvyklé vzhľadom na povahu a účel diela. Záručná doba začína plynúť dňom prevzatia a odovzdania diela podľa čl. V. bod 14. tejto zmluvy.
4. Zhotoviteľ je povinný počas záručnej doby na vlastné náklady vykonať alebo zabezpečiť vykonanie všetkých výrobcom predpísaných servisných prehliadok a príslušných servisných prác na technických zariadeniach, ktoré budú súčasťou diela.
5. Záručná doba sa nevzťahuje na poškodenie diela nesprávnou manipuláciou alebo na úmyselné alebo neúmyselné poškodenie diela zo strany objednávateľa alebo tretích osôb.
6. Zhotoviteľ zodpovedá za kvalitu diela v celom rozsahu.
7. Objednávateľ je povinný zistenú vadu diela reklamovať bez zbytočného odkladu po jej zistení. Zhotoviteľ je povinný sa k riadne reklamovanej vade diela písomne vyjadriť do 3 kalendárnych dní odo dňa doručenia písomnej reklamácie. Objednávateľ a oprávnené osoby objednávateľa podľa čl. X. bod 3 tejto zmluvy sú oprávnené reklamáciu uplatniť aj elektronickou formou.
8. Zhotoviteľ je povinný nastúpiť na odstránenie reklamovaných vád do 24 hodín po obdržaní písomnej reklamácie a vady odstrániť do 3 pracovných dní. V prípade rozsiahlejšej vady je Zhotoviteľ povinný určiť náhradný termín na odstránenie, ktorý musí predložiť Objednávateľovi na odsúhlasenie.
9. Zhotoviteľ je povinný vady diela počas  záručnej doby odstrániť na vlastné náklady.

**čl. VIII. MAJETKOVÉ SANKCIE**

1. Zmluvné strany sa dohodli, že v prípade nedodržania podmienok plnenia uvedených v čl. III. Čl. IV. okrem bodu 1., čl. V. okrem bodu 21, čl. VII. okrem bodov 8. a 9 a čl. X. okrem bodu 13. tejto zmluvy zo strany predávajúceho je kupujúci oprávnený vyúčtovať a predávajúci je povinný zaplatiť kupujúcemu za každý jednotlivý prípad porušenia zmluvných podmienok zmluvnú pokutu vo výške 1000 €, slovom: tisíc euro. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.
2. Zmluvné strany sa dohodli, že v prípade nedodržania podmienok plnenia uvedených v čl. IV. bod 1 tejto zmluvy t.j. omeškania zhotoviteľa s odovzdaním diela a/alebo v prípade nedodržania podmienok plnenia uvedených v čl. VII. bod 8. a bod 9 tejto zmluvy t.j. omeškania zhotoviteľa s vyjadrením k reklamovanej vade alebo s odstránením reklamovanej vady diela, je objednávateľ oprávnený vyúčtovať a zhotoviteľ je povinný zaplatiť objednávateľovi zmluvnú pokutu vo výške 1 % z ceny diela bez DPH za každý začatý deň omeškania. Zmluvná pokuta je splatná v lehote do 30 kalendárnych dní odo dňa doručenia faktúry zhotoviteľovi .
3. Zmluvné strany sa dohodli, že v prípade nedodržania podmienok plnenia uvedených v čl. VI. bod 4 tejto zmluvy t. j. v prípade omeškania objednávateľa s úhradou faktúry je zhotoviteľ oprávnený uplatniť si nárok voči objednávateľovi na zaplatenie úrokov z omeškania vo výške podľa platných právnych predpisov SR. Úroky z omeškania sú splatné v lehote do 30 kalendárnych dní odo dňa doručenia faktúry objednávateľovi.
4. Zmluvné strany sa dohodli, že v prípade, ak zhotoviteľ poruší povinnosti uvedené v čl. X. bod 13. a bod 14. tejto zmluvy t.j. postúpi pohľadávku, ktorá mu vznikne z tohto zmluvného vzťahu ako veriteľovi tretej osobe bez predchádzajúceho písomného súhlasu objednávateľa, je zhotoviteľ povinný zaplatiť objednávateľovi zmluvnú pokutu vo výške 10 % z ceny diela (bez DPH), ktorá ako pohľadávka bola predmetom postúpenia, alebo iného právneho úkonu, ktorým došlo k zmene veriteľa.
5. Zmluvné strany sa dohodli, že v prípade, ak predávajúci poruší povinnosti uvedené v čl. V. bod 21. tejto zmluvy t.j. zhotoviteľ bude dielo vykonávať alebo sa na jeho vykonávaní bude podieľať v akejkoľvek forme a rozsahu subdodávateľ/subdodávatelia, o ktorom zhotoviteľ neinformoval objednávateľa, je povinný uhradiť objednávateľovi zmluvnú pokutu vo výške 1000 € , slovom: tisíc euro.
6. Zmluvné strany sa dohodli, že v prípade, ak Zhotoviteľ poruší svoje povinnosti uvedené v čl. XI. bod 1. tejto Zmluvy je povinný uhradiť Objednávateľovi zmluvnú pokutu vo výške 1 000,00 €, slovom jedentisíc euro. Zmluvná pokuta je splatná v lehote do 30 kalendárnych dní odo dňa doručenia faktúry Zhotoviteľovi.
7. Uplatnením majetkových sankcii podľa tohto článku nie je dotknuté právo poškodenej zmluvnej strany na náhradu škody spôsobenej porušením povinností, na ktorú sa vzťahuje majetková sankcia (majetková sankcia sa nezapočíta na náhradu škody).

**čl. IX. DOBA PLATNOSTI ZMLUVY**

1. Táto zmluva sa uzatvára na dobu určitú odo dňa platnosti do odovzdania a prevzatia diela ako celku , okrem tých ustanovení tejto zmluvy, ktoré upravujú právne vzťahy aj po odovzdaní diela.
2. Táto zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
3. Ktorákoľvek zmluvná strana je oprávnená od tejto zmluvy odstúpiť a to z dôvodov uvedených v zákone alebo tejto zmluve.
4. Objednávateľ je oprávnený od zmluvy odstúpiť z dôvodov, ak Zhotoviteľ:

a/ nezačne s vykonávaním diela do 3 pracovných dní odo dňa prevzatia staveniska,

b/ bude vykonávať dielo v rozpore s dohodnutými podmienkami,

c/ prerušil vykonávanie diela na viac ako 3 dni, pričom prerušenie nebolo nevyhnutné z dôvodu

 nepriaznivých poveternostných podmienok, ktoré by bránili vykonávaniu diela,

d/ použije na vykonanie diela iné materiály alebo dielo vykoná v inej technickej špecifikácii ako požadoval Objednávateľ (projektová dokumentácia),

e/ nebude dodržiavať schválený časový harmonogram prác a pokyny Objednávateľa, vzhľadom na špecifický charakter plnenia zmluvy / zdravotníckeho zariadenia /,

f/ pri vykonávaní diela poruší právne predpisy SR,

g/ poskytne Objednávateľovi nepravdivé alebo zavádzajúce informácie vzťahujúce sa na dielo,

h/ poruší povinnosti uvedené v čl. V. bod 19 tejto zmluvy.

1. Zhotoviteľ je oprávnený od zmluvy odstúpiť, ak Objednávateľ:

a/ neodovzdá Zhotoviteľovi stavenisko/ miesto vykonania diela do 15 pracovných dní odo dňa účinnosti tejto zmluvy,

b/ najneskôr do 3 pracovných dní odo dňa prevzatia staveniska/miesta vykonania diela neposkytne potrebnú súčinnosť,

c/ požiada o prerušenie vykonávania diela z prevádzkových dôvodov a toto prerušenie bude trvať viac ako 30 pracovných dní,

d/ pri vykonávaní diela poruší právne predpisy SR,

e/ poskytne Zhotoviteľovi nepravdivé a zavádzajúce informácie vzťahujúce sa na dielo.

**čl. X. OSOBITNÉ USTANOVENIA**

1. Vlastnícke právo k dielu prechádza na objednávateľa až úplným zaplatením ceny za dielo podľa čl. VI. tejto zmluvy.
2. Osoby oprávnené konať za zhotoviteľa vo veciach plnenia tejto zmluvy (kontaktné osoby) :

 a/ .........................................................., tel. č. .............................., e-mail : ................................

 b/ stavbyvedúci : .................................., tel. č. .............................., e-mail : ................................

 Zhotoviteľ je povinný v prípade zmeny kontaktnej osoby túto zmenu písomne oznámiť objednávateľovi a súčasne o tom vykonať zápis do stavebného denníka. Táto zmena zmluvy nevyžaduje uzatvorenie písomného dodatku k tejto zmluve.

1. Osoby oprávnené konať za objednávateľa vo veciach plnenia tejto zmluvy :

 a/ Ing. Radomír Tóth, tel. č. 0903625062, e-mail : radomír.toth@unlp.sk .

 Objednávateľ je povinný v prípade zmeny kontaktnej osoby túto zmenu písomne oznámiť zhotoviteľovi a súčasne o tom vykonať zápis do stavebného denníka. Táto zmena zmluvy nevyžaduje uzatvorenie písomného dodatku k tejto zmluve.

1. Zhotoviteľ prehlasuje, že má na celé obdobie vykonávania diela uzatvorené poistenie zodpovednosti za škodu spôsobenú výkonom svojej činnosti a svojou prevádzkou, ako aj poistenie majetku, vrátane materiálu potrebného na vykonanie diela.
2. Zhotoviteľ je povinný poskytnúť súčinnosť a strpieť výkon kontroly/auditu/overovania súvisiaceho s plnení tejto zmluvy vykonávaný oprávnenými osobami orgánov štátnej správy.
3. Zhotoviteľ prehlasuje, že pred uzatvorením tejto zmluvy sa riadne oboznámil s projektovou dokumentáciou na vykonanie diela, dielo vykoná v súlade s touto dokumentáciou a podľa príslušnej technickej špecifikácie.
4. Zhotoviteľ zodpovedá za dodržiavanie všetkých bezpečnostných a protipožiarnych opatrení v zmysle príslušných platných právnych predpisov a noriem. Zhotoviteľ(zamestnanci zhotoviteľa) je povinný zúčastniť sa na vstupnom školení BOZP a PO u odborných zamestnancov objednávateľa.
5. Zhotoviteľ (zamestnanci zhotoviteľa) je povinný zúčastniť sa oboznámenia s internými predpismi objednávateľa, ktoré sa týkajú opatrení pri havarijnom úniku nebezpečných odpadov a nebezpečných látok do životného prostredia (PI-01, PI-02.1, havarijný plán), ktoré vykonajú odborní zamestnanci objednávateľa. Zhotoviteľ je povinný dodržiavať interné predpisy objednávateľa , s ktorými bol riadne oboznámený a riadiť sa pokynmi objednávateľa v prípade havarijnej alebo mimoriadnej situácie.
6. Zhotoviteľ je pre oblasť požiarnej ochrany povinný zabezpečiť dodržiavanie povinnosti podľa zák. č. 314/2001 Z. z. o ochrane pred požiarmi v znení neskorších predpisov.
7. Zhotoviteľ je povinný pri realizácii diela zabezpečí bezpečnosť a ochranu zdravia pri práci svojich zamestnancov, vrátane aj všetkých ďalších osôb, ktoré sa budú pohybovať na stavenisku, dodržiavať povinnosti dané NV SR č. 396/2006 Z. z. a mať vypracovaný Plán bezpečnosti a ochrany zdravia pri práci, ktorý určuje pravidlá na vykonávanie prác na stavenisku. Je povinný poskytnúť svojim zamestnancom príslušné ochranné pracovné pomôcky a zároveň zabezpečiť výkon prác podľa ich druhu a charakteru tak, aby zodpovedali príslušným právnym predpisom.
8. Zhotoviteľ sa zaväzuje všetky prípadné neoprávnené zásahy do budovy alebo zariadení objednávateľa, ktoré boli spôsobené pri realizácii diela uviesť do pôvodného stavu.
9. Zhotoviteľ zodpovedá za škodu spôsobenú objednávateľovi pri vykonávaní diela a zaväzuje sa ju uhradiť v celom rozsahu. Uvedené sa vzťahuje aj na škodu spôsobenú subdodávateľom zhotoviteľa.
10. Zmluvné strany sa dohodli, že pohľadávku, ktorá vznikne z tohto zmluvného vzťahu zhotoviteľovi ako veriteľovi, zhotoviteľ nepostúpi tretej osobe bez predchádzajúceho písomného súhlasu objednávateľa ako dlžníka. Písomný súhlas za objednávateľa je oprávnený vydať len jeho štatutárny orgán. Postúpenie pohľadávky predávajúcim bez predchádzajúceho písomného súhlasu objednávateľa je neplatné, s odkazom na § 525 ods. 2 zákona č. 40/1964 Zb. Občiansky zákonník, v znení neskorších predpisov. Porušenie povinností uvedené v tomto bode je považované za porušenie zmluvy podstatným spôsobom.
11. Zhotoviteľ sa zaväzuje, že nevykoná bez predchádzajúceho písomného súhlasu objednávateľa ako dlžníka, žiadny právny úkon, ktorým by bola alebo ktorého dôsledkom by bola alebo mohla byť zmena v osobe zhotoviteľa ako veriteľa, ktorý mu umožňuje platná právna úprava o zabezpečení záväzku, najmä nie však výlučne, pohľadávku nezaloží ako majetok, neprijme ponuku ručenia alebo bankovej záruky, nepristúpi k dohode o započítaní pohľadávok so svojim veriteľom a to vo vzťahu k pohľadávkam, vrátane príslušenstva, ktoré ku dňu platnosti tejto zmluvy existujú a ktoré v budúcnosti vzniknú z ich akéhokoľvek vzájomného zmluvného vzťahu zhotoviteľovi ako veriteľovi a objednávateľovi ako dlžníkovi. Zmluvné strany sa dohodli, že akýkoľvek právny úkon zhotoviteľa ako veriteľa vedúci k zmene v osobe veriteľa je bez predchádzajúceho písomného súhlasu objednávateľa ako dlžníka absolútne neplatný. Súhlas za objednávateľa je oprávnený vydať len jeho štatutárny orgán. Zhotoviteľ nie je oprávnený previesť alebo postúpiť práva a povinnosti z tejto zmluvy tretej osobe bez predchádzajúceho písomného súhlasu objednávateľa. Postúpenie práv a povinností bez predchádzajúceho písomného súhlasu objednávateľa je neplatné.
12. Zhotoviteľ nie je oprávnený previesť alebo postúpiť práva a povinnosti z tejto zmluvy tretej osobe bez predchádzajúceho písomného súhlasu objednávateľa. Postúpenie práv a povinností bez predchádzajúceho písomného súhlasu objednávateľa je neplatné
13. Zhotoviteľ je povinný, v zmysle zák. č. 18/2018 Z. z. o ochrane osobných údajov o  zmene a doplnení niektorých zákonov zabezpečiť ochranu osobných údajov osôb, ktoré objednávateľ ako prevádzkovateľ pri svojej činnosti spracúva a s ktorými môže prísť zhotoviteľ, zamestnanci zhotoviteľa a tretie osoby vo vzťahu k zhotoviteľovi do styku pri vykonávaní činnosti podľa tejto zmluvy. Zhotoviteľ je povinný poučiť o povinnosti mlčanlivosti zamestnancov zhotoviteľa a všetky tretie osoby, ktoré v  mene zhotoviteľa budú vykonávať alebo sa akýmkoľvek spôsobom budú zúčastňovať na vykonávaní diela zhotoviteľom pre objednávateľa.

Čl. XI. Subdodávky

1. Zhotoviteľ je oprávnený zabezpečiť časť plnenia predmetu tejto Zmluvy prostredníctvom svojich subdodávateľov, pričom subdodávateľ musí spĺňať podmienky uvedené vo verejnom obstarávaní a zároveň zhotoviteľ:

 a/ Je povinný plnenie tejto Zmluvy zadať len subdodávateľovi uvedenému v **Prílohe č.3** tejto

 Zmluvy s rozsahom jeho plnenia uvedeným vo verejnom obstarávaní

 b/ Garantuje spôsobilosť každého zo subdodávateľov uvedených v **Prílohe č. 3** tejto zmluvy, pre plnenie predmetu tejto Zmluvy;

 c/ Zodpovedá za celé a riadne plnenie tejto Zmluvy počas celej doby platnosti tejto Zmluvy a to bez ohľadu na to, či Zhotoviteľ použil na plnenie predmetu tejto Zmluvy subdodávky alebo nie, v akom rozsahu a za akých podmienok. Objednávateľ nenesie žiadnu zodpovednosť a nemá žiadne povinnosti vyplývajúce z tejto Zmluvy voči subdodávateľom Zhotoviteľa;

 d/ Je povinný v prípade zmeny subdodávateľa alebo v prípade doplnenia nového subdodávateľa vo vzťahu k plneniu, ktorého sa táto Zmluvy týka písomne oznámiť Objednávateľovi akúkoľvek zmenu údajov o subdodávateľovi a to do piatich pracovných dní odo dňa, kedy táto skutočnosť nastala;

 e/ Je povinný **do piatich pracovných dní** odo dňa uzatvorenia zmluvy so subdodávateľom predložiť Objednávateľovi aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet a presný rozsah subdodávky, predpokladaný podiel plnenia zadávaný subdodávateľovi vo vzťahu k celému rozsahu plnenia a osobu oprávnenú konať za subdodávateľa (meno a priezvisko, adresa pobytu, dátum narodenia);

 Zoznam subdodávateľov je uvedený **Prílohe č. 3** tejto Zmluvy. Na zmenu v zozname subdodávateľov t.j. zmenu **Prílohy č. 3** tejto Zmluvy sa vyžaduje uzatvorenie dodatku k tejto Zmluve. Porušenie povinností Zhotoviteľa uvedených v tomto bode sa považuje za podstatné porušenie tejto zmluvy.

2. Zhotoviteľ zodpovedá za plnenie tejto zmluvy alebo jej časti subdodávateľom, akoby plnenie Zmluvy vykonal sám/osobne.

**čl. XII. ZÁVEREČNÉ USTANOVENIA**

1. Meniť a dopĺňať túto zmluvu je možné len na základe dohody zmluvných strán a to vo forme písomných dodatkov k tejto zmluve, ak nie je v zmluve dohodnuté inak (čl. X. bod 2, bod 3. tejto zmluvy).
2. Právne vzťahy osobitne touto zmluvou neupravené sa riadia príslušnými ustanoveniami zák. č. 513/1991 Zb. Obchodný zákonník, v znení neskorších predpisov a ďalšími súvisiacimi predpismi.
3. Nedeliteľnou súčasťou tejto zmluvy sú Príloha č. 1 – projektová dokumentácia (čl. III. bod 1. tejto zmluvy), Príloha č. 2 . – špecifikácia diela/ položkovitý rozpočet diela (čl. VI. bod 1. tejto zmluvy), Príloha č. 3 – Zoznam subdodávateľov (čl. XI. tejto zmluvy).
4. Táto zmluva je vyhotovená v dvoch vyhotoveniach, z ktorých každá zmluvná strana obdrží po jednom vyhotovení.

V Košiciach, dňa V  , dňa

Za objednávateľa : Za zhotoviteľa :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 MUDr. Ľuboslav Beňa,PhD.,MPH

 riaditeľ

Univerzitná nemocnica L. Pasteura Košice